b"\n_START_ARTICLE_\nK\xc3\xbcberstuudio\n_START_PARAGRAPH_\nK\xc3\xbcberstuudio on fl\xc3\xb6tist Monika Mattieseni \xc3\xbcmber koondunud multidistsiplinaarne vahelduva koosseisuga ansambel.\n_START_SECTION_\nTegevus\n_START_PARAGRAPH_\nK\xc3\xbcberstuudio eesm\xc3\xa4rgiks on s\xc3\xbcnteesida akustilist ja elektroakustilist muusikat, kaasates ka muid valdkondi: valguskunsti, videot, maalikunsti, tantsu, filmi, kirjandust. K\xc3\xbcberstuudio liikmeid on inspireerinud IRCAM'iga seotud heliloojate looming. Olulise osa ansambli tegevusest moodustab eesti heliloojate uute teoste esitamine. Ansambel on esinenud n\xc3\xbc\xc3\xbcdismuusika ja meediakunsti festivalidel Eestis, Soomes, Poolas ja Kreekas.\n_START_SECTION_\nKoosseis\n_START_PARAGRAPH_\nK\xc3\xbcberstuudio koosseisus on esinenud helilooja Margo K\xc3\xb5lar, fl\xc3\xb6tist Monika Mattiesen, dirigent Erki Pehk, pianist Martti Raide, t\xc5\xa1ellist Aare Tammesalu._NEWLINE_K\xc3\xbcberstuudioga on teinud koost\xc3\xb6\xc3\xb6d valgus- ja videokunstnikud Airi Eras, Ivika Kivi, Ene-Liis Semper ja Jaan Toomik."